wickkiey/tamil-wikipedia-chunked huggingface dataset:
# பஞ்சாராம ஸ்தலங்கள்

## **திராஷாராமம் :**

தாராசூரனை வதம் செய்த போது முருகன் அவர் கழுத்தில் இருந்த சிவலிங்கத்தை தகர்க்க அந்த பாகம் விழுந்த இரண்டாம் தலம் திராஷாராமம் ஆகும். தேவர்கள் ஸ்வாமியை அமிர்தலிங்கமாக இப்பகுதியில் பிரதிஷ்டை செய்து சம்ப்ரோஷணம் செய்தனர். கோதாவரி தேவதையை இப்பகுதிக்கு வர வேண்டினர். அவளும் அங்கீகரித்தாள். சப்தரிஷிகளை தாண்டி வந்தாள். சப்த கோதாவரி என்கிற பெயரும் பெற்றது. இந்த தலத்தில் தேவர்களால் பீமேஸ்வரர் என்கிற பெயரோடு சுயம்பு லிங்கமாக தோன்றி மார்கழிமாதம் சுத்த சதுர்தசி அன்று பிரதிஷ்டை செய்யப்பட்டார். கர்ப்பகிரகம் உஷ்ணத்தின் மிகுதியால் இத்தலத்தை சுற்றி எட்டு திக்குகளில் எட்டு சோம லிங்கத்தை பிரதிஷ்டை செய்ததால் உஷ்ணம் தணியும் என்கிற வாக்கு கேட்டது. அவ்வணமே எட்டு திசையில் பிரதிஷ்டை செய்தனர். அஷ்டதச சக்தி பீடத்தில் பன்னிரெண்டாவது பீடமாக விளங்கும் பவித்ர சக்தி பீடமாகவும் திகழ்ந்து மாணிக்காம்பாள் அருள் பாலிக்கிறார். நவ பிரம்மங்களில் ஒருவரான தக்ஷப்ரஜாபதி இல்லத்தில் யாகங்கள் செய்ததால் தக்ஷராமம் என்பது மருவி திராஷாராமம் ஆனது. தக்ஷப்ரஜாபதியின் புதல்வியான சதி தேவியை இத்தலத்தில் சிவ பெருமானுக்கு திருமணம் செய்து வைத்தனர்.  
**வழி:** கிழக்கு கோதாவரி மாவட்டம். ராஜமன்றியிலிருந்து 50கிமீ. காக்கிநாடா வழியாகவும் செல்லலாம். காக்கிநாடா சாமர்கோட்டிலிருந்து 16கிமீ. அங்கிருந்து 25கிமீ .ஷீராராமத்திலிருந்து மார்த்தேர், பெணுக்கொண்டா வழியில் வந்தால் 50கிமீ .
# பஞ்சாராம ஸ்தலங்கள்

## **குமராராமம்**:

நான்கு திசை உள்ள கோபுரங்கள் கொண்டவை. இக்கோயிலின் பிரகாரங்கள் 18 அடி உயரம் உள்ளவை. இக்கோயிலின் கட்டிட அமைப்பு திராஷாராமத்தை போல் உள்ளது. கிழக்கு திசையில் உள்ள கிணற்று நீரில் கால்களை கழுவி கொண்டோ அல்லது நீராடி கொண்டோ வழிப்பட வேண்டும் என்பது ஐதிகம். இந்த நீர் பீமகுண்டம்,புஷ்கரணி, குமார நதி ,குமார சரோவர் என்றும் அழைக்கப்படுகிறது. இங்கு ஊஞ்சல் மண்டபம் உள்ளது. இந்த மண்டபத்தை அசைத்தால் அசையும் தன்மை கொண்டது. இங்குள்ள ஸ்வாமி 12அடி உயரம் உடையவர். இரண்டு தளங்களாக உள்ள கர்ப்பகிரகத்தில் படியேறி ஸ்வாமியை தரிசிக்க வேண்டும். ருத்திரபாகத்திற்கு அபிஷேகம் மற்றும் ஆராதனை செய்யப்படுகிறது. யோகேஸ்வரர் என்று அழைக்கபடும் ஸ்வாமி பிராணாயாமத்தின் மூலம் இந்த 2 நாடிகள் வழியாக காற்று சிரசிலிருந்து பரமானந்த்தை தரும் சுகத்தை தர வல்லவராக கருதப்படுகிறார்.
சித்திரை, வைகாசி மாதங்களில் சூரிய ஒளி ஸ்வாமியின் மீதும் மாலையில் அம்பாளின் பாதங்கள் மீதும் விழுவது சிறப்பான அம்சம் ஆகும்.  
**வழி:** கிழக்கு கோதாவரி மாவட்டம் . சாமர்க்கோட் ரயில் நிலையம் அருகே.
# பஞ்சாராம ஸ்தலங்கள்

## **சோமாராமம் :**

ஒரு சமயம் சந்திரனை கந்தர்வர்கள் சிறைபிடித்து வைத்தனர். இதனால் இரவில் மலர்கள் மலர்வது, குளிர்ச்சியான சூழல் தடைபட்டது. மக்கள் இருட்டின் மிகுதியால் வெளியே செல்ல பயந்தனர். இதனால் வருத்தமடைந்த தேவதைகள் ப்ரஹ்மலோகம் சென்று முறையிட்டனர். பிரஹ்மன் சந்திரனை மீட்டு வர உபாயம் கூறி சரஸ்வதியினை தேவதைகளுடன் அனுப்பி வைத்தார். சரஸ்வதிக்கு பிடிக்காததால் மீண்டும் சத்யலோகம் திரும்பினார். இதனால் கந்தர்வர்கள் மீண்டும் சந்திரனை சிறைபிடிக்க திட்டமிட்டனர். இதனால் தேவதைகள் ஐந்து பாகங்களில் ஓர் பாகம் விழுந்த குனிபுடி என்னும் இப்பகுதியில் உள்ள சிவ பெருமானிடம் அடைக்கலம் புகுந்தனர். சந்திரன் தன்னை காத்து கொள்ள பிரதிஷ்டை செய்த லிங்கமாதலால் இத்தலம் சோமாராமம் என்றும் ஸ்வாமியின் பெயர் சோமேஸ்வரர் என்றும் ஆனது. மேலும் தக்ஷனின் வாக்குப்படி இத்தல பெருமானை வழிபட்டு சாபவிமோஷனம் பெற்றதாக 12 ஜோதிர்லிங்க புராணத்தில் கூறப்பட்டுள்ளது. இதனால் இங்குள்ள தீர்த்தம் சந்திரபுஷ்கரணி என பெயர்பெற்றதாக பஞ்சாராம புராணத்தில் குறிப்பிட்டுள்ளார்கள். சந்திரனால் வரும் தோஷம் இத்தீர்த்தத்தில் நீராடி வழிபட்டால் நிவர்த்தியாகும் என நம்பப்படுகிறது.
**வழி:** மேற்கு கோதாவரி மாவட்டம் ராஜமுந்திரியிலிருந்து 100கிமீ .
# பஞ்சாராம ஸ்தலங்கள்

## **ஷிராராமம் :**

திரிமூர்த்திகள் அருள் பாலிக்கும் தலமாக இத்தலம் உள்ளது. பாலகொல்ல ஊரிலிருந்து எங்கு பார்த்தலும் தெரியக்கூடிய 120 அடி உயரமுள்ள ராஜகோபுரம் 9 நிலைகளுடன் திகழ்கிறது. இந்த இறைவனை கொப்ப லிங்கேஸ்வரர் என அழைக்கின்றனர். மேலும் அம்ருதலிங்கத்தின் சிரஸு பாகமாக இந்த லிங்கம் அமைந்தது என ஸ்தல புராணம் கூறுகிறது. உத்தராயணம் தக்ஷிணாயன புண்ய காலங்களில் ராஜகோபுரத்தின் இரண்டாம் நிலையின் வழியாக கர்ப்ப கிரகத்தில் உள்ள ஷீரலிங்கத்தின் மீது சூரிய ஒளிகள் விழுவது கண்கொள்ளா காட்சியாகும். இந்த ஸ்வாமியினை வழிப்பட்டால் வறுமை நீங்கும் என ஐதிகம் . சபாமண்டபத்தில் உள்ள கணபதியினை நந்திதேவரோடு இணைந்து ஷுரலிங்க ஸ்வாமியை தரிசிக்க வேண்டும் என ஐதீகம்.
**வழி:**மேற்கு கோதாவரி மாவட்டம் பீமவரத்திலிருந்து 20கிமீ.
# புளுவோர்கேபைட்டு

**புளுவோர்கேபைட்டு** *(Fluorcaphite)* என்பது (Ca,Sr,Ce,Na)<sub>5</sub>(PO<sub>4</sub>)<sub>3</sub>F என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். உருசியாவிலுள்ள கோலா தீபகற்பத்தில் புளுவோர்கேபைட்டு கிடைக்கிறது. கனிமத்தின் படிகங்கள் இரட்டைக் கூர்நுனி கோபுர வகை அறுகோண வடிவத்தில் ஒளிபுகுந் தன்மையும் கண்ணாடி பளபளப்பும் கொண்டவையாக உள்ளன. இளமஞ்சள் நிறத்திலிருந்து அடர் மஞ்சள் நிறம் வரைக்குமான நிறத்தில் வெள்ளைக் கீற்றுகளுடன் இக்கனிமம் காணப்படுகிறது. மோவின் கடினத்தன்மை மதிப்பு 5 என மதிப்பிடப்பட்டுள்ளது. மேலும் புளுவோர்கேபைட்டுக் கனிமம் கதிரியக்கத்தன்மை கொண்டதாகும்.
# ஜாங் நன்ஷான்

**ஜாங் நன்ஷான் (Zhong Nanshan)** (பிறப்பு: 1936 அக்டோபர் 20) இவர் ஓர் சீன தொற்றுநோயியல் நிபுணரும் மற்றும் நுரையீரல் நிபுரும் ஆவார். இவர் 2003இல் சார்சு கொரோனா வைரசைக் கண்டுபிடித்தார். 2005 முதல் 2009 வரை சீன மருத்துவ சங்கத்தின் தலைவராக இருந்த இவர் தற்போது தொராசிக் நோய் இதழின் தலைமை ஆசிரியராக இருக்கிறார்.  
சார்சு வைரசு தொற்றை நிர்வகிப்பதற்காக ஜாங் சர்வதேச புகழ் பெற்றார். இவரது எச்சரிக்கையை அரசு மறுத்தது. அது நெருக்கடியின் தீவிரத்தை குறைத்து மதிப்பிட்டது. இவர் 2010இல் சீனாவின் முதல் 10 விஞ்ஞானிகளில் ஒருவராக தேர்ந்தெடுக்கப்பட்டார். வுஹானில் தோன்றிய 2019–20 கொரோனா வைரசு தொற்றின் போது, இவர் நெருக்கடியை நிர்வகிப்பதில் ஆலோசகராக இருந்தார்.
# ஜாங் நன்ஷான்

## கல்வி

ஜாங் பெய்ஜிங் மருத்துவ பல்கலைக்கழகத்தில் கல்வி கற்றார். அங்கு இவர் உள் மருத்துவத்தில் பயிற்சியை முடித்தார்.  
1980களில், லண்டனில் உள்ள புனித பார்தலோமிவ் மருத்துவமனை மற்றும் எடின்பரோ பல்கலைக்கழக மருத்துவப் பள்ளியில் 1979 மற்றும் 1981க்கும் இடையில் மேலதிக பயிற்சியை முடித்தார். எடின்பரோ மருத்துவப் பள்ளியில் 1981இல் எம். டி. பட்டம் பெற்றார்
# இந்திராணி முகர்ஜி (பாடகி)

**இந்திராணி முகர்ஜி** &nbsp; (வங்காள மொழி : ইন্দ্রানী মুখার্জী&nbsp; ; பிறப்பு 25 ஜனவரி 1974) இந்தியாவின் மேற்கு வங்காள மாநிலத்தைச் சேர்ந்த &nbsp; இந்துஸ்தானி பாரம்பாிய இசை மற்றும் தும்ரி பாடகி ஆவார். அவரது பாடும் திறமை &nbsp; கியால் ( கிரானா - ராம்பூர் பாணி) மற்றும் தும்ரி (புராப் ஆங்) ஆகியவற்றை உள்ளடக்கியுள்ளது.  
அவர் 1996 ஆம் ஆண்டு கல்கத்தாவில் உள்ள மதிப்புமிக்க&nbsp; ஐ.டி.சி இசை ஆராய்ச்சி கலைமன்றத்தின் பண்டிட் அருண் பதுரியின் வழிகாட்டுதலின் கீழ் ஆராய்ச்சி மாணவியாக இருந்துள்ளார் . மறைந்த விதுஷி பூர்ணிமா சவுத்ரி மற்றும் அலகாபாத்தின் மறைந்த பண்டிட் ராமஸ்ரேயா ஜாஜி ஆகியோருடன் தனது இசைக் கற்றலைத் தொடர்ந்தார் . 2012 முதல், இந்திராணி வாரணாசியின் விதுஷி மஞ்சு சுந்தரம் ஜி என்ற இசை நிபுனரிடம் கற்கத் தொடங்கினார்.  
இந்திராணி ஐ.சி.சி.ஆரின் (கலாச்சார உறவுகளுக்கான இந்திய மன்றம்) மற்றும் ஸ்பிக் மேக்கே கியால் மற்றும் தும்ரி ஆகிய இசைகளுக்கான அகில இந்திய வானொலியின் உயர் தர கலைஞராக இருந்துள்ளார்.
# இந்திராணி முகர்ஜி (பாடகி)

## ஆரம்ப கால வாழ்க்கை

இந்திராணி 1974 ஆம் ஆண்டில் இந்தியாவின் மேற்கு வங்காள மாநிலத்திலுள்ளஅசன்சோலில் ஷிகா சாட்டர்ஜி (பாடகர்) மற்றும் ஸ்ரீ கிருஷ்ணா கோபால் சாட்டர்ஜி (கட்டிடக் கலைஞர்) ஆகியோருக்கு மகளாகப் பிறந்தார். தான் ஒரு இசைக் குடும்பத்தில் பிறந்ததால், குழந்தை பருவத்திலிருந்தே அவர் இசையில் மிகுந்த ஆர்வத்தை வெளிப்படுத்தினார்.  
தொடக்கத்தில் இந்திராணியின் இசைக் கற்றல் தனது தாய் மற்றும் அத்தை ஆகியோருடன் தொடங்கியது. அவருக்கு 3 வயதாக இருந்தபோது, மறைந்த பண்டிட் ஏ.டி.கனனின் சீடரான தனது தாய்வழி தாத்தாவாகிய ஸ்ரீ சஞ்சிப் பானர்ஜியிடமிருந்து தாலிம் எடுத்தார் .  
14 வயதில், அவரது தாத்தா தனது வாழ்க்கையின் நோக்கம் பற்றி கேட்ட பொழுது தான் ஒரு தொழில்முறை பாடகியாக மாற விரும்புவதாக பதிலளித்ததன் மூலம் அவருடைய இசையின் மீதிருந்த ஆா்வத்தை தானாகவே உணர்ந்தார்.தனது குடும்பத்தில் இசையை தொழிலாக எடுத்துக் கொண்ட முதல் உறுப்பினர் இவராவார். தனது முதல் பொது இசை நிகழ்ச்சியில், 1995 ஆம் ஆண்டில், பத்ம பூஷண் விருது பெற்ற பண்டிட் புத்ததேவ் தாஸ் குப்தாவைக் கவர்ந்தார், எனவே மேலும் இசை நுணுக்கங்களை தெரிந்து கொள்ள இந்திராணியை கொல்கத்தாவிற்கு இடம் பெயருமாறு அறிவுறுத்துகிறார். பர்த்வான் பல்கலைக்கழகத்தில் 1995 இல் அரசியல் அறிவியலில் பட்டப்படிப்பை முடித்த அவர் ஐ.டி.சி சங்கீத ஆராய்ச்சி கலை மன்றத்தில் சேர்ந்தார். 1996 ஆம் ஆண்டில், கல்கத்தாவின் புகழ்பெற்ற ஐ.டி.சி சங்கீத ஆராய்ச்சி கலை மன்றத்தில் ஆராய்ச்சி மாணவியாக இந்திராணி தேர்ந்தெடுக்கப்பட்டார் அங்கு பண்டிட் அருண் பதுரியின் வழிகாட்டுதலில் இசை பயிற்சியை தொடர்ந்து வந்தார், மேலும் 2018 இல் அவர் இறக்கும் வரை தொடர்ந்தார். பண்டிட் கீழ் ஐ.டி.சி இசை ஆராய்ச்சி அகாடமியில் இந்திராணி முதல் அதிகாரப்பூர்வ ஆராய்ச்சி மாணவியாவார் .
# இந்திராணி முகர்ஜி (பாடகி)

## தொழில்

இந்திராணி தனது 14 வயதில் தனது இசை ஆர்வத்தை ஒரு தொழிலாக எடுத்துக் கொள்ள முடிவு செய்துள்ளார், பின்னர் அவர் பாரம்பரிய இசையில் தனது முறையான பயிற்சியை தீவிரமாக தொடர்ந்தார். ஐ.டி.சி சங்கீத ஆராய்ச்சி கலை மன்றத்தில் உண்டு உறைவிடப் படிப்பை முடித்த பின்னர், 2001 ஆம் ஆண்டில் சுயாதீனமானஇசைத் தொிழ் வாழ்க்கையை மேற்கொள்வதற்காக அந்நிறுவனத்தை விட்டு வெளியேறினார், இருப்பினும் தனது தாலிம் பயிற்சியை பண்டிட் அருண் பதுரி ஜி தொ உடன் தொடர்ந்தார்
# இந்திராணி முகர்ஜி (பாடகி)

## செயல்திறன்

### Workshops

இந்தியாவில் (கொல்கத்தா) கற்பிப்பதைத் தவிர, அவர் குரல் பட்டறைகளையும் நடத்தினார் : - -
# இந்திராணி முகர்ஜி (பாடகி)

## தனிப்பட்ட வாழ்க்கை

புகழ்பெற்ற தபேலா வீரரும், பழம்பெரும் குரு பண்டிட் சங்கர் கோஷின் மூத்த சீடருமான மறைந்த ஸ்ரீ அபுர்பா முகர்ஜியை இந்திராணி மணந்தார். இவர்களுக்கு 2004 ஆம் ஆண்டில் அஞ்சிஷ்ணு முகர்ஜி என்ற மகன் பிறந்தார். இவர் இசையின் குடும்ப பாரம்பரியத்தையும் பேணி வருகிறார்.
# லவ் மாக்டேல்

***(இ)லவ் மாக்டேல்*** ஒரு 2020 ஆண்டு வெளிவந்த காதல் திரைப்படம். இதன் கதையை எழுதி மற்றும் இயக்கியவர் புது இயக்குநர் கிருஷ்ணா ஆவார். மேலும், இவருடன் சேர்ந்து இக்கதையின் முதன்மை நடிகையான மிலானா நாகராஜ் இப்படத்தை உருவாக்கினர். இப்படம் 31 சனவரி 2020 அன்று வெளியானது.  
இத்திரைப்படத்திற்கு பெரிதாக எவ்வித விளம்பரங்கள் செய்யாதப்போதிலும், இது மாபெரும் வெற்றி அடைந்தது.  
ஆதி (கிருஷ்ணா) ஒரு நடுத்தர மென்பொருள் ஊழியர். உடிபி<nowiki/>யை நோக்கிச் செல்லும் வழியில், உயர்நிலை கல்வி கற்று வரும் ஒரு இளம்பெண் எதிர்கொண்ட இக்கட்டுகளிலிருந்து மீட்டுச் செல்கிறார். செல்லும்போக்கில் ஆதி தனது பள்ளிபருவதில், கல்லூரியில், பணியாற்றிய இடத்தில் ஏற்பட்ட காதல் கதைகளை விவரிக்கிரார்.  
அஃது, கதை மிக உருக்கமான மனதை வருடும் முடிவைக்கொண்டு முடித்துள்ளனர்.
# லவ் மாக்டேல்

## முகப்பு ஊடகம்

இந்த படம் OTT இயங்குதளமான அமேசான் பிரைமில் 08 மார்ச் 2020 அன்று காணப்பெறக் கிடைத்தது.
# கோடியார் மாதா

**கோடியார் மா அல்லது கோடியார் மாதா (Khodiyar)** (பல இந்திய மொழிகளில் *மா* என்பதன் பொருள் தாய்) இந்தியாவின் குஜராத் மாநிலத்திலும் ராஜஸ்தான் மாநிலத்தின் சில பகுதிகளிலும் வணங்கப்படும் இந்து சமயப் பெண் தெய்வமாகும்.
# கோடியார் மாதா

## புராணக்கதை

கோடியார் மாதாவின் புராணக்கதை கி.பி 700 இல் தொடங்குகிறது. மாமனியா காத்வி (மமத் ஜி) என்ற நபர் பாவ்நகர் மாவட்டத்தில் உள்ள ரோய்சாலா கிராமத்தில் வசித்து வந்தார் . அப்போதைய ஆட்சியாளரான மகாராஜ் ஷில்பத்ராவுடன் அவருக்கு நல்ல உறவு இருந்தது. ஆட்சியாளரின் அமைச்சர்கள் இந்த விதிவிலக்கான உறவினைப்பொறுக்காமல் பொறாமைகொண்டனர். மமத் ஜியிடமிருந்து அரசர் விடுபடுவதற்கான திட்டத்தை வகுத்தனர். ஆட்சியாளரை வற்புறுத்துவதில் அவர்கள் மிகவும் வெற்றிபெறவில்லை, ஆனால் ஆட்சியாளரின் மனைவி ராணியை வற்புறுத்துவதில் அவர்கள் வெற்றி பெற்றனர்.  
ஒரு நாள், வீட்டு வாசகர்கள் அவரை அரண்மனைக்குள் செல்ல விடவில்லை. மமத் ஜி காரணம் கேட்டபோது, குழந்தை இல்லாத ஒரு மனிதன் ராஜாவின் பிரசன்னத்திற்கு தகுதியானவன் அல்ல என்று அவரிடம் கூறப்பட்டது. மமத் ஜி வீடு திரும்பி சிவபெருமானிடம் வரம் கேட்க விரும்பினார். சிவன் தோன்றவில்லை. அவர் தனது வாழ்க்கையை முடித்துக்கொள்ள உயிர்த்தியாகமாக கொடுக்க முடிவு செய்தார். அவர் தற்கொலை செய்துகொள்ளவிருந்த தருணத்தில் சிவன் தோன்றி பாம்புகளின் மன்னான நாகராஜாவைக் காண நாகலோகம் அழைத்துச் சென்றார் -  
அவரது கதையைக் கேட்டதும், நாகதேவின் மகள்கள் மமத் ஜிக்கு உதவ முடிவு செய்தனர். எட்டு குழந்தைகளுக்கு எட்டு தொட்டில்களை உருவாக்குமாறு அவர்கள் அவருக்கு அறிவுறுத்தினர். பின்னர் சிவன் மற்றும் நாக்தேவன் ஆகியோரின் வரத்தின் காரணமாக அவருக்கு ஏழு மகள்கள் மற்றும் ஒரு மகன் பிறந்தனர். அந்த மகள்களில் ஒருவர் ஜான்பாய் (கோடியார் மா). அவர்கள் அச்சமூட்டும் வீராங்கனைகளாக வளர்க்கப்பட்டனர், எப்போதும் தங்கள் சொந்த இடமான நாகலோக்கின் நினைவாக, கருப்புத் துணிகளை அணிந்தார்கள். எனவே, அவர்களுக்கு உள்ளூர் மொழியில் கோப்ரா சகோதரிகள் அல்லது நாக்னெச்சி என்று பெயர்கள் வழங்கப்பட்டன, மேலும் முந்தைய மார்வார் மாநிலத்தின் அரச இல்லத்தின் காவல் தெய்வமாகவும் இருந்தனர்.  
ஒருமுறை கோடியார் மாவின் சகோதரன் விஷக்கடியால் தாக்கப்பட்டான். எனவே கோடியார் மா நீருக்கடியில் பயணம்செய்து நாகலோகத்திலிருந்து அமிர்தத்தைத் தன்னுடன் எடுத்து வந்து தனது சகோதரனைக் காப்பாற்றினார். அவ்வாறு நீருக்கடியில் செல்லும்போது ஜான்பாய்க்க்ய் பயணத்தில் காலில் காயம் ஏற்பட்டது. நீருக்குள் மூழ்கிய ஜான்பாய் ள் மீண்டும் ஒரு முதலை மீது அமர்ந்து நீரின் மேற்பரப்புக்கு வந்தாள். அதன் பிறகு அவர் கோடியார் மாதா என்று அழைக்கப்பட்டார். அன்று முதல் முதலை அவரது வாகனம் ஆனது.
# கோடியார் மாதா

## கோயில்கள்

மிக முதன்மையான கோடியார் மாதா கோயில்கள் - மேட்டல் (வான்கானேருக்கு அருகில்), ராஜ்புரா கிராமம் ( பாவ்நகருக்கு அருகில்), கல்தாரா (தாரிக்கு அருகில்) மற்றும் டடனியா தாரா ( பாவ்நகருக்கு அருகில்) ஆகிய கோயில்களாகும்.  
கோடால்தாம் "மா கோடியார்" தோராயமாக 50 விகா பரப்பளவில் கட்டப்பட்டு வரும் கோயிலாகும். இது NH27 இல் ஜெத்பூர்-விர்பூர் சாலை பிரிவில் இருந்து காக்வாட் [குஜராத், 360370] டுக்கு அருகில் அமைந்துள்ளது. இது கம்பாலிடா பௌத்த குகைகளுக்கு அருகில் அமைந்துள்ளது.  
வான்கானேருக்கு அருகிலுள்ள மேட்டலில் உள்ள கோடியரின் கோயில் மிகப்பெரியது, மேலும் கோயிலுக்கு அருகிலுள்ள ஆற்றங்கரையில் மக்கள் ஒன்றுகூடி, தெய்வத்தின் வாகனமான ஒரு முதலையைப் பார்க்கிறார்கள். இந்த இடம் வான்கனேருக்குத் வடக்கே 17-கி.. மீட்டரிலும் மோர்பிக்கு தென்கிழக்கே 26 கி. மீட்டரிலும் அமைந்துள்ளது. .  
ராஜ்பாரா கிராமத்தில் (ராஜ்பாரா தாம்) பரந்திருக்கும் கோடியார் மாதாஜி கோயில் மேட்டல் கோயிலுக்குச் சமமாகப் புகழ்பெற்றது. இது பாவ்நகர் நகருக்கு மேற்கே 18 கி.மீ தொலைவில் அமைந்துள்ளது. கோயிலுக்கு அருகில் டடானியா தாரோ என்று அழைக்கப்படும் ஒரு ஏரி உள்ளது, இந்த ஏரியின் பெயரால், தெய்வம் தத்தானியா தாராவளி என்றும் அழைக்கப்படுகிறது.  
குஜராத்தின் தாரிக்கு அருகிலுள்ள கலதாரா ஸ்ரீ கோடியார் மந்திர் மற்ற கோயில்களைப் போலவே மிகப்பெரியதும் புகழ்பெற்றதுமாகும்.
# கோடியார் மாதா

## ஊடகம்

குஜராத்தி திரைப்படமான *ஜெய் கோடியார் மா*, ஒரு காலத்தில் பாக்ஸ் ஆபிஸில் வெற்றி பெற்றது, ஹேமந்த் சவுகான் அதே தலைப்பைக் கொண்ட ஒரு கர்பா நடனம் குறித்த குறுந்தகட்டினை வெளியிட்டுள்ளார். .
# கோடியார் மாதா

## குல்தேவி

சரண், படேல், போய் போன்ற பல இந்து சாதியினர் கோடியார் மாதாவை தங்கள் குலதேவியாக வணங்குகிறார்கள், மேலும் கோடியாரை தங்கள் குடும்பப்பெயராகவும் பயன்படுத்துகின்றனர். சுதாசமா, பட்டிதார், சர்வையா, ரானா, ரவால் (யோகி) ஆகிய குடும்பங்களில் சில நேரங்களில் கோடியார் மாதாவைக் குலதேவியாக வணங்குகிறார்கள்; தனது பெயருக்குப் பின்னால் கோடியார் என்பதையும் பயனபடுத்துகிறார்கள்.
# மாந்தா தேவி

**மாந்தா அல்லது தாமினி** இந்து சமயத்த்தில் குறிக்கப்படும் கலைகளின் தெய்வமும் சனியின் இரண்டாவது மனைவியும்,( -) மாந்தி என அழைக்கப்படும் குளிகனின் தாயும் ஆவார். மாந்தா சித்ரரதன் என்ற ஒரு காந்தர்வரின் மகளும் இளவரசியும் அவார். அவள் அறுபத்து நான்கு ஆய கலைகளின் தெய்வம். அவரது நிருத்யா / நடனம் முழு அண்டத்திலும் யாரையும் ஈர்க்கவல்லது. சில நேரங்களில், இந்தியாவில் சனிஸ்வரனின் தெய்வீகப் பிரதிநிதி என மாந்தா குறிப்பிடப்படுகிறார்.
# மாந்தா தேவி

## பெயரிடுதல்

மந்தா சிறியதாக இருந்தபோது ஒரு அசுரப்பாம்பு மாந்தாவைக் கொல்ல வந்தது மந்தாவின் தாய் திவ்யங்கா குழந்தையைக் காக்கப்அசுரப் பாம்புடன் போராடி உயிரைத் தியாகம் செய்து மாந்தாவைக் காப்பாற்றினார். அவரது மரணத்திதால் மாந்தாவின் தந்தையான சித்ரரதன் மிகத் துயரம் கொண்டார். எனவே அவர் அந்த நினைவாக மாந்தாவுக்கு தாமினா என்ற அந்தப் பாம்பின் பெயரை தாமினை எனத் தனது மகள் மாந்தாவுக்குச் சூட்டினார்.
# மாந்தா தேவி

## சாபம்

ஒரு பழங்கால கதையின்படி, அவரது குழந்தை பருவத்திலிருந்தே சனி சிவபெருமானின் தீவிர பக்தராக இருந்தார். அவரது தந்தையானசூர்ய தேவன், சித்ரரதனின் திறமையான மகள் மாந்தாவை சனிக்குத் திருமணம் செய்துவைத்தார். அவர் (சனி) சிவபெருமானின் ஆழ்ந்த எண்ணங்களை உள்வாங்கி எப்பொழுதும் சிவனின் நிணைவிலேயே இருந்தார். சனி பகவானின் மனைவியும், சித்திரதன் என்ற கந்தர்வன் மகளுமான தாமினிக்கு குழந்தையில்லையே என்கிற கவலை தொடர்ந்து இருந்து கொண்டிருந்தது. சனி பகவான், சிவனை நினைத்து தியானம் செய்து கொண்டிருந்தார். அவரது மனைவி (தாமினி) மாதவிடாய் காலத்திற்குப் பிறகு குளித்தபின்,அவரிடம் வந்தார், அந்த நேரத்தில் சனி தனது தெய்வத்தின் (சிவபெருமானின்) ஆழமான எண்ணங்களில் உள்வாங்கப்பட்டார். அவர் தனது மனைவியைப் பார்க்கக்கூடவில்லை. அதனால் அவரது மனைவி மாங்கல்ய தோசத்தால் பாதிக்கப்பட்டார். மிகுந்த மன உளைச்சலுக்கு ஆளாகிய தாமினி, தியானத்தில் இருந்த சனி பகவானிடம், தனக்குக் குழந்தைப்பேறு அளிக்க வேண்டுமென்று கேட்டாள். தியானத்தில் ஆழ்ந்திருந்ததால் அவளின் கோரிக்கையை சனீஸ்வரன் கவனிக்கவில்லை. அவள் மேலும் சிலமுறை தனக்குக் குழந்தைப்பேறு அளித்திட வேண்டுமென்று கேட்டும், பதில் ஏதும் கிடைக்காததால் வருத்தமடைந்தாள். மனைவியான தன்னைக் கவனிக்காமல், தியானத்தில் இருப்பது போல் தனது வேண்டுகோளைப் புறக்கணிப்பதாக அவளுக்குத் தோன்றியது. ஆகையால் பொறுமை இழந்த அவள் கோபத்துடன், ‘மனைவியான என்னுடைய வேண்டுகோளை நிறைவேற்றித் தராமல், என்னை ஏறெடுத்தும் பார்க்காமல் புறக்கணித்த நீங்கள், இனி யாரையும், எப்போதும் நேர்ப்பார்வையில் பார்க்கக் கூடாது. அப்படி நீங்கள் யாரைப் பார்த்தாலும், அவர்கள் அழிந்து போகட்டும்’ என்று சாபமிட்டாள். அவள் கோபம் நீங்கியபோது, தனது சாபத்தை எண்ணி மனந்திரும்பினாள், ஆனால் சாபத்தை நீக்க முடியவில்லை, எனவே சனி பகவான் பார்வை என்றென்றும் கீழ்நோக்கி உள்ளது. இதனால் சனிபகவான் யாரையும் நேரடியாகப் பார்க்க முடியாமல், பூமியைப் பார்த்து தலை குனிந்தபடியே இருக்க வேண்டிய நிலை ஏற்பட்டது.ஆனால், சனி தனது பூலோகத்திற்குச் சென்று செயல்கள் மூலம் இறைவன் சிவனை வழிபட்டு ஏற்றுக்கொள்ளும்போது, அவர் இந்த சாபத்திலிருந்து விடுபடுகிறார்.
# மாந்தா தேவி

## சனியின் மனைவிகளின் பெயர்களை முழக்கமிடுவது

வழிபாட்டுப்பாடல்களில் சனியின் மனைவி தாமினி முதன்மையாகக் குறிப்பிடப்படுகிறார்.. சனியின் மனைவிகளின் பெயர்களை உச்சரிப்பதும் சனியை சமாதானப்படுத்த உதவுகிறது.
அந்தப் பாடல் ‘த்வாஜனி தாமினி சாய்வா கன்காளி கலாப்பிரியா கண்டகி காலஹி சாதா தரங்கி மகிஷி அஜ சனேனர்மனி மட்டினமேதனி சஞ்சபானி புமன் தக்கனி நாசயேந்திய சுப கியமத்தே சுகம்’.
# மாந்தா தேவி

## இந்தியாவின் கேரளாவில் மாந்தாவின் மகனின் கோயில்கள்

மாந்தாவின் மகன் மாந்தி என அழைக்கப்படுகிறார். மாந்தியின் கோயில் குளிகன்கோவில் என அறியப்படுகிறது அங்கு சிவபெருமான் அங்கே வணங்கப்படுறார். இந்தியாவின் கேரளாவில் சில பிரபலமான குளிகன் கோயில்கள் உள்ளன:புல்லூர் குளிகன் கோயில்,(ஆயஅச்சுகள்: ), பொன்னியத்தில் கானலிரிக்கண்டியில் குளிகன் கோயில்(ஆயஅச்சுகள்: ), வயநாட்டில் ஸ்ரீ திருநெல்லிக் குளிகன் காவு,(ஆயஅச்சுகள்: ), பேரளத்தில் ஸ்ரீ குளிகண் தேவஸ்தானம்(ஆயஅச்சுகள்: ), நைதலூர் தலச்சிலோன் குளிகன் சேத்திரம்(ஆயஅச்சுகள்: ), ஆகியவை கேரளாவில் உள்ள கோயில்கள் ஆகும்.  
மேலும் காண்க: குளிகன் தேயம்
# மாந்தா தேவி

## தொலைக்காட்சியில்

கலர்ஸ் தொலைக்காட்சியில் ஒளிபரப்பப்பட்ட சங்கடம் தீர்க்கும் சனீஸ்வரன் என்ற தொடரில் தாமினி காட்டப்பட்டார். அவரது கதாபாத்திரத்தில் தினா தத்தா நடித்தார்.
# பன்னிரண்டு சகோதரிகள்

'' சிலை ]]
பன்னிரண்டு சகோதரிகள் (นางสิบสอง) அல்லது பன்னிரண்டு பெண்கள் என்பது ஒரு வகை புராணக்கதையாகும். இது தாய்லாந்து மொழியிலுள்ள
தென் கிழக்காசிய நாட்டுப்புற கதையாகும். மேலும் இது பன்னாசா ஜாதகக் கதைகளின் (Paññāsa Jātaka) தொகுப்பில் ரதசேனா பற்றிய அபோக்ரிஃபா (Apocrypha) ஜாதகக் கதை ஆகும். இது புத்தரின் முந்தைய வாழ்க்கையை பற்றிய கதைகளில் ஒன்றாகும். பன்னிரண்டு பெண்களில் ஒருவரின் மகனாக ரதசேனாவாக (Rathasena) இருந்ததாகவும், அவர் போதிசத்துவாராக இருந்ததாகவும் கூறுகிறது.
# பன்னிரண்டு சகோதரிகள்

## பின்னணி

தென்கிழக்கு ஆசியாவில் சில நாடுகளான
தாய்லாந்து, கம்போடியா
மற்றும் லாவோஸ் ஆகியவற்றில் நாட்டுப்புற பாரம்பரியத்தின் ஒரு பகுதியாக பன்னிரண்டு சகோதரிகளின் கதை உள்ளது. மலேசிய சியாமிஸ்கள் மற்றும்
மலேசிய சீனர்களிடையே புகழ் பெற்றிருந்த இந்த புராணமானது
வெவ்வேறு நாடுகளிலிருந்தும் வெவ்வேறு தலைப்புகளில் பல்வேறு பதிப்புகளாக மலேசியாவில் பரவலாயிற்று.  
தனது பெற்றோர்களால் கைவிடப்பட்டு
ஒரு ஓக்ரஸ்ஸால் தத்தெடுக்கப்பட்ட பன்னிரண்டு சகோதரிகளின் வாழ்க்கையைப் பற்றிய ஒரு நீண்ட கதையாகும்.
# லான்சுபோர்டைட்டு

**லான்சுபோர்டைட்டு** *(Lansfordite)* என்பது MgCO<sub>3</sub>·5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய மக்னீசியம் கார்பனேட்டு கனிமம் என்று இது வகைப்படுத்தப்படுகிறது. 1888 ஆம் ஆண்டு அமெரிக்க மாநிலமான பென்சில்வேனியாவின் லான்சுபோர்டு மாகாணத்தில் இருக்கும் நிலக்கரி சுரங்கத்தில் முதன் முதலாக இக்கனிமம் கண்டறியப்பட்டது.  
பன்னாட்டு கனிமவியல் சங்கம் லான்சுபோர்டைட்டு கனிமத்தை Lfd என்ற குறியீட்டால் அடையாளப்படுத்துகிறது.  
லான்சுபோர்டைட்டு பொதுவாக நிறமற்றும் அல்லது வெள்ளை நிறங்கொண்ட பட்டகமாகவும், விழுதுப்பாறைப் பொதியாகவும் தோன்றுகிறது. மென்மையான கனிமமான இதன் மோவின் கடினத்தன்மை 2.5 எனவும் ஒப்படர்த்தி 1.7 எனவும் மதிப்பிடப்பட்டுள்ளது. கனிமத்தின் ஒளிவிலகல் குறியீட்டு எண் 1.46 முதல் 1.52 ஆக உள்ளது. *P2<sub>1</sub>/c* என்ற இடக்குழுவில் ஒற்றைச்சரிவச்சு படிக அமைப்பில் லான்சுபோர்டைட்டு படிகமாகிறது.
# அறுவைசார் முகக் கவசம்

ஒரு **அறுவை சிகிச்சை முகக் கவசம்**, ஒரு **செயல்முறை முகக் கவசம்**, **மருத்துவ முகக் கவசம்** அல்லது **முகமூடி என அழைக்கப்படுகிறது**, இது அறுவை சிகிச்சையின் போது சுகாதார வல்லுநர்களால் அணியப்பட வேண்டும், சிகிச்சையின் பொழுது நோயாளிகளுக்கு மருத்துவ துறையினரின் வாய், மூக்கு போன்ற உறுப்புகளிடமிருந்து வெளிவரும் திரவ துளிகள் மற்றும் சுற்றுப்புற வளிமண்டலத்தில்(ஆங்:aerosol) வெளிவிடப்படும் பாக்டீரியாக்களைப் தடுக்க உதவுகின்றது. அறுவைசார் முகக்கவசமானது அணிந்திருப்பவரை காற்றின் வழி பரவும் பாக்டீரியா அல்லது வைரஸ் துகள்களை உள்ளிழுப்பதில் இருந்து பாதுகாக்க வடிவமைக்கப்படவில்லை, மேலும் இவை என்95 அல்லது FFP முகமூடிகள் போன்ற சுவாசக் கருவிகளைக் காட்டிலும் குறைவான செயல்திறன் கொண்டவை, ஆனால் என்95 அல்லது FFP போன்றவை அவற்றின் பொருள், வடிவம் மற்றும் இறுக்கமான முத்திரை காரணமாக சிறந்த பாதுகாப்பை வழங்குகின்றன.  
கிழக்கு ஆசிய நாடுகளான சீனா, ஜப்பான், தென் கொரியா மற்றும் தைவான் போன்ற நாடுகளில் காற்றில் பரவும் நோய்களின் பரவலின் விகிதத்தை குறைக்கவும், காற்று மாசுபாடு மூலம் காற்றில் உருவாக்கப்பட்ட தூசி துகள்கள் சுவாசத்தின் மூலம் உட்செல்வதை தடுக்க, ஆண்டு முழுவதும் பொதுமக்களால் பரவலாக அறுவை சிகிச்சை முக கவசம் பயன்படுத்தப்படுகின்றன. அண்மையில், தெற்கு மற்றும் தென்கிழக்கு ஆசியாவில் புகைமூட்டம் அதிகரித்து வருவதால், இந்தியா, நேபாளம் மற்றும் தாய்லாந்தின் முக்கிய நகரங்களில் அறுவை சிகிச்சை முகமூடிகள் மற்றும் காற்று வடிகட்டுதல் முகமூடிகள் அடிக்கடி பயன்படுத்தப்படுகின்றன. கூடுதலாக, தென்கிழக்கு ஆசிய மூடுபனி பருவத்தில் இந்தோனேசியா, மலேசியா மற்றும் சிங்கப்பூரில் முகமூடிகள் பயன்படுத்தப்படுகின்றன. காற்று வடிகட்டுதல் அறுவை சிகிச்சை பாணி முகமூடிகள் ஆசியா முழுவதும் மிகவும் பிரபலமாக உள்ளன, இதன் விளைவாக, பல நிறுவனங்கள் முகமூடிகளை வெளியிட்டுள்ளன, அவை காற்றின்வழி தூசி துகள்களின் சுவாசத்தை தடுப்பது மட்டுமல்லாமல் நாகரீகமாகவும் உள்ளன.
# அறுவைசார் முகக் கவசம்

## செயல்பாடு

காணொளி காட்டுகின்றது.]]  
அறுவைசார் முகமூடி என்பது ஒருமுறை மட்டும் பயன்படுத்தக்கூடிய தளர்வான முறையில் அணியக்கூடிய சாதனமாகும், இது அணிந்தவரின் வாய் மற்றும் மூக்கிற்கும், சுற்றுப்புற சூழலிலுள்ள அசுத்தங்களுக்கும் இடையே ஒரு ஸ்தூலமான தடையை உருவாக்குகிறது. இதனை ஒழுங்காக அணிந்தால், ஒரு அறுவைசார் முகமூடி என்பது வைரஸ்கள் மற்றும் பாக்டீரியாக்களைக் கொண்டிருக்கும் பெரிய துகள் மற்றும் நீர்த்துளிகள் ஆகியவற்றை அணிந்தவரின் வாய் மற்றும் மூக்கை அடைவதைத் தடுக்கிறது. அறுவைசார் முகமூடிகள் அணிந்தவரின் உமிழ்நீர் மற்றும் சுவாச சுரப்புகளை மற்றவர்களுக்கு வெளிப்படுத்துவதைக் குறைக்க உதவுகிறது. அறுவைசார் முகமூடி அணிந்தவர்கள் தங்கள் வாய் அல்லது மூக்கினைத் தாமே தொடுவது தடுக்கப்படுவதால், இதன் மூலம் அசுத்தமான மேற்பரப்பைத் தொடுவதன் மூலம் அதிலிருக்கும் வைரஸ்கள் மற்றும் பாக்டீரியா நம் உடலின் உட்செல்வதை தடுக்கிறது.  
ஒரு அறுவைசார் முகமூடி, அதன் வடிவமைப்பால், இருமல், தும்மல் அல்லது சில மருத்துவ முறைகளால் பரவக்கூடிய காற்றிலுள்ள மிகச் சிறிய துகள்களை வடிகட்டவோ தடுக்கவோ இயலாது. இந்த முகமூடியை தளர்வாக அணிவதால் முகமூடியின் மேற்பரப்புக்கும் முகத்திற்கும் இடையில் ஏற்படும் மெல்லிய இடைவெளி காரணமாக, இந்த முகமூடிகள் கிருமிகள் மற்றும் பிற அசுத்தங்களிலிருந்து முழுமையான பாதுகாப்பை வழங்காது.
# பன்னாசா ஜாதகம்

பன்னாசா ஜாதகம் ( பருமிய மொழி : ပညာသဇာတက), (தாய்: ปัญญาสชาดก), என்பது தென்கிழக்கு ஆசியாவில் தோன்றிய 50 கதைகளை கொண்ட ஒரு தொகுப்பு ஆகும்.புத்தரின் முந்தைய வாழ்க்கை பற்றியதாகும்.  
இந்த கதைகள் ஜாதகத்தவன்னனா (Jātakatthavaṇṇanā) பாணியை அடிப்படையாகக் கொண்டவை, ஆனால் அவை பாலி மொழி புராணத்திலிருந்து வந்தவை அல்ல. இந்த கதைகள் புத்தரின் வாழ்க்கை வரலாற்றைக் கோடிட்டுக் காட்டுகின்றன, மேலும் தானம் செய்வது (dāna) மற்றும் வலுவான கவனம் செலுத்தி, பரிபூரணத்துவத்தை அடைவதை (pāramitā) பற்றியும் விளக்குகிறது.
# கிருஷ்ணசாமி பொறியியல் மற்றும் தொழில்நுட்ப கல்லூரி

கிருஷ்ணசாமி பொறியியல் மற்றும் தொழில்நுட்ப கல்லூரி 2001 ஆம் ஆண்டில் தொடங்கப்பட்டது.
# கிருஷ்ணசாமி பொறியியல் மற்றும் தொழில்நுட்ப கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.
# கிருஷ்ணசாமி பொறியியல் மற்றும் தொழில்நுட்ப கல்லூரி

## இடம்

இக்கல்லூரி நெல்லிக்குப்பம் பிரதான சாலை, எஸ்.குமாராபுரம்,,கூடலூர் மாவட்டத்தில் அமைந்துள்ளது
# கிருஷ்ணசாமி பொறியியல் மற்றும் தொழில்நுட்ப கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# கிருஷ்ணசாமி பொறியியல் மற்றும் தொழில்நுட்ப கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# எம் ஆர் கே தொழில்நுட்ப நிறுவனம்

**எம் ஆர் கே தொழில்நுட்ப நிறுவனம்** 2009 ஆம் ஆண்டில் தொடங்கப்பட்டது. இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தொழில்நுட்ப கல்விக்கான அகில இந்திய கவுன்சில்(AICTE), சர்வதேச தரநிர்ணய அமைப்பு (ISO) லிருந்தும் இக்கல்லூரி அங்கீகாரம் பெற்றது.
# எம் ஆர் கே தொழில்நுட்ப நிறுவனம்

## இடம்

இக்கல்லூரி நாட்டார்மங்கலம், காட்டுமன்னர்கோயில், கடலூர் மாவட்டத்தில் அமைந்துள்ளது
# எம் ஆர் கே தொழில்நுட்ப நிறுவனம்

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# எம் ஆர் கே தொழில்நுட்ப நிறுவனம்

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# செயின்ட் ஆன் பொறியியல் மற்றும் தொழில்நுட்பக் கல்லூரி

செயின்ட் ஆனி பொறியியல் மற்றும் தொழில்நுட்பக் கல்லூரி 2009 ஆம் ஆண்டில் தொடங்கப்பட்டது.
# செயின்ட் ஆன் பொறியியல் மற்றும் தொழில்நுட்பக் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில்(AICTE) , சர்வதேச தரநிர்ணய அமைப்பு (ISO) யிருந்தும் இக்கல்லூரி அங்கீகாரம் பெற்றது.
# செயின்ட் ஆன் பொறியியல் மற்றும் தொழில்நுட்பக் கல்லூரி

## இடம்

இக்கல்லூரி அங்குசெட்டிபாலையம், பன்ருட்டி தாலுகா, கடலூர் மாவட்டத்தில் அமைந்துள்ளது
# செயின்ட் ஆன் பொறியியல் மற்றும் தொழில்நுட்பக் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# செயின்ட் ஆன் பொறியியல் மற்றும் தொழில்நுட்பக் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# இ ஜி எஸ் பிள்ளை பொறியியல் கல்லூரி

**இ ஜி எஸ் பிள்ளை பொறியியல் கல்லூரி** 1995 ஆம் ஆண்டில் தொடங்கப்பட்டது.
# இ ஜி எஸ் பிள்ளை பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE), சர்வதேச தரநிர்ணய அமைப்பு (ISO) , தேசிய கல்வி தரகட்டுபாட்டு நிறுவனம்(NAAC) , இந்திய பல்கலைக்கழக மானிய ஆணையம்(UGC) யிருந்தும் இக்கல்லூரி அங்கீகாரம் பெற்றது.
# இ ஜி எஸ் பிள்ளை பொறியியல் கல்லூரி

## இடம்

இக்கல்லூரி பழைய நாகூர் சாலை, நாகூர் போஸ்ட், நாகப்பட்டினம் மாவட்டத்தில் அமைந்துள்ளது
# இ ஜி எஸ் பிள்ளை பொறியியல் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# இ ஜி எஸ் பிள்ளை பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# 2020 தாய்லாந்தில் கொரோனாவைரசுத் தொற்று

17 சனவரி 17 அன்று மேலும் ஒருவருக்கு கொரோனாவைரசுத் தொற்று உறுதி செய்யப்பட்டது. இவரும் ஊகானில் வாழும் 74 வயதுடைய பெண் ஆவார். இது தாய்லாந்தில் இரண்டாக கொரோனாவைரசுத் தொற்று பதிவு செய்யப்பட்டது.  
22 சனவரி 2020 அன்று மேலும் ஒருவருக்கு கொரோனாவைரசுத் தொற்று உறுதி செய்யப்பட்டது. இது மூன்றாவது இவர் 68 வயதான சீனா நாட்டை சேர்ந்த சுற்றுலா வந்தவர். நான்காவது வழக்கு தாய்லாந்து நாட்டு குடிமகனுக்கு முதல் கொரோனாவைரசுத் தொற்றாக உறுதி செய்யப்பட்டது 73 வயதான பெண் ஆவர்.
# 2020 தாய்லாந்தில் கொரோனாவைரசுத் தொற்று

### பேங்காக் தடை உத்தரவு

21 மார்ச் 2020 அன்று பேங்காக் நகர அதிகாரிகள் கூட்டங்கள் நடத்துவது மற்றும் பொது நிகழ்ச்சிகளுக்கு தடை உத்தரவு அறிவித்தனர். 22 மார்ச் 2020 முதல் 12 ஏப்ரல் 2020 வரை 22 நாட்கள் தொற்று நோய்கள் சட்டம் BE 2558 (2015) பிரிவு 35 இன் கீழ் நிறுவனங்களை மூடுவதற்கான தீர்மானத்தை நிறைவேற்றியது. வணிக சந்தைகள், மருந்தகங்கள் மற்றும் உணவகங்கள் மட்டுமே திறந்திருக்க அனுமதிக்கப்பட்டனர்.
# 2020 தாய்லாந்தில் கொரோனாவைரசுத் தொற்று

## பாதிப்புகள்

### பொருளாதாரம்

பாங்காக் ஏர்வேஸ் நிறுவனம் அதிகாரிகளின் ஊதியத்தை குறைத்தார்கள், மேலும் விமானசேவைகளின் எண்ணிக்கையும் குறைக்கப்பட்டது.
# 2020 தாய்லாந்தில் கொரோனாவைரசுத் தொற்று

## பாதிப்புகள்

### கல்விநிலையங்கள்

29 பிப்ரவரி 2020 அன்று 38வது தாய்லாந்து தேசிய புத்தகக் கண்காட்சி மற்றும் 18 வது பேங்காக் சர்வதேச புத்தகக் கண்காட்சி ஆகியவை ரத்து செய்யப்பட்டது.  
கல்லுரிகள் மற்றும் பள்ளிகூடங்களுக்கு விடுப்பு அறிவிக்கப்பட்டது.
# 2020 தாய்லாந்தில் கொரோனாவைரசுத் தொற்று

## பாதிப்புகள்

### விளையாட்டுகள்

அனைத்து விதமான விளையாட்டுகளும் மாற்று தேதிக்கு அல்லது இரத்து செய்யப்பட்டது.
# 2020 தாய்லாந்தில் கொரோனாவைரசுத் தொற்று

## புள்ளிவிவரம்

**தாய்லாந்தில் உறுதிப்படுத்தப்பட்ட மற்றும் சந்தேகிக்கப்படக்குடிய விவரங்கள் (26 மார்ச் 2020 வரை)**  
| - | உறுதிப்படுத்தப்பட்டவை | 1,427 | 33 | 1,013 | - | 2,473 (முந்தைய நாளிலிருந்து +50) |
| --- | --- | --- | --- | --- | --- | --- |
| சந்தேகத்திற்க்குரியது | - | - | - | - | 30,542 (முந்தைய நாளிலிருந்து +1,833) | } |  
<div style="overflow-x:auto;>
</div>
# அரிஃபா தொழில்நுட்ப நிறுவனம்

அரிஃபா தொழில்நுட்ப நிறுவனம் 2013 ஆம் ஆண்டில் தொடங்கப்பட்டது. முன்பு ஹாஜி ஷேக் இஸ்மாயில் பொறியியல் கல்லூரி என்று அழைக்கப்பட்டது.
# அரிஃபா தொழில்நுட்ப நிறுவனம்

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.
# அரிஃபா தொழில்நுட்ப நிறுவனம்

## இடம்

இக்கல்லூரி ஈசனூர், கீசையூர் இடுகை, திருப்புவலை தாலுகா நாகப்பட்டினம் மாவட்டத்தில் அமைந்துள்ளது.
# அரிஃபா தொழில்நுட்ப நிறுவனம்

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# அரிஃபா தொழில்நுட்ப நிறுவனம்

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# சனம் மார்வி

**சனம் Marvi (Sanam Marvi)** (பிறப்பு : 1986 ஏப்ரல் 17) இவர் ஓர் பாக்கித்தான் நாட்டுப்புற மற்றும் சூபி பாடகர் ஆவார். இவர் சிந்தி, பஞ்சாபி மற்றும் பலோச்சி ஆகிய மொழிகளில் பாடுகிறார்.
# சனம் மார்வி

## ஆரம்பகால வாழ்க்கை மற்றும் தொழில்

சனம் மார்வியின் குழந்தைப் பருவத்தில் கஷ்டங்களும் வறுமையும் நிறைந்திருந்தது. மார்வி தனது 7 வயதில் இசை பயிற்சி பெறத் தொடங்கினார். இவர் ஒரு சிந்தி குடும்பத்தைச் சேர்ந்தவர். இவரது தந்தை, பக்கீர் கான் முகம்மது ஒரு சிந்தி நாட்டுப்புற இசைக்கலைஞர் / ஆர்மோனியம் வாசிப்பாளராகவும் இருந்தார். இரண்டு ஆண்டுகள், இவர் தனது தந்தையிடம் ஆரம்ப பாரம்பரிய இசை பயிற்சியினை மேற்கொண்டார். பின்னர் சிந்து மாகாணத்திலிருந்த குவாலியர் கரானா பாரம்பரியத்தின் உஸ்தாத் பத்தா அலி கான் என்பவரிடம் பாரம்பரிய பாடல்கள் மற்றும் இராகங்களைக் கற்றுக்கொண்டார். நாட்டுப்புற பாடகி அபிதா பர்வீனிடமிருந்தும் நிறைய கற்றுக்கொண்டேன் என்று இவர் கூறுகிறார். இவர் 2004 மற்றும் 2005 ஆம் ஆண்டுகளில் ரஃபி பியர் அரங்குகளில் தனது இசை நிகழ்ச்சிகளை நிகழ்த்தியுள்ளார்  
சனம் மார்வி, 2009ஆம் ஆண்டில், யூசுப் சலாவுதீன் தொகுத்து வழங்கிய பாக்கித்தான் தொலைக்காட்சி நிறுவனத்தில் *விர்சா ஹெரிடேஜ்*' என்ற இசை நிகழ்ச்சியில் அறிமுகமானார். பாக்கித்தானிய பொழுதுபோக்கு துறையில் தனக்கு ஒரு பெரிய வெற்றியைக் கொடுத்ததற்காக யூசுப் சலாவுதீனை 'தனக்கு ஒரு தந்தை போன்றவர்' என அன்போடு அழைக்கிறார். பின்னர் சனம் மார்வி பாக்கித்தானின் கோக் அரங்கத்தில் பாக்கித்தானிய தொலைக்காட்சித் தொடரில் நேரடி இசை நிகழ்ச்சிகளைக் நிகழ்த்திக் காட்டினார். 1981 ஆம் ஆண்டு திரைப்படமான உம்ராவ் ஜான் புகழ் பிரபல திரைப்படத் தயாரிப்பாளர் முசாபர் அலி ஏற்பாடு செய்த ஜஹான்-இ-குஸ்ராவ் என்ற சூஃபி இசை விழாவில் இவர் 2010ஆம் ஆண்டின் என்ற இந்திய மண்ணில் ஒரு தனி நிகழ்ச்சியில் அறிமுகமானார்.
# சனம் மார்வி

## நிகழ்ச்சிகள்

மார்வி தனது நேரடி இசை நிகழ்ச்சியை 2012ஆம் ஆண்டில் லண்டன், பாரிஸ், நியூயார்க் ஆகிய வெளிநாடுகளில் நடைபெற்ற இசை நிகழ்ச்சிகளுடன் அறிமுகப்படுத்தினார். ஹதிகா கியானி மற்றும் அலி ஜாபருடன் இணைந்து பாடினார் .
# சனம் மார்வி

## தனிப்பட்ட வாழ்க்கை

சனம் மார்வி ஹமீத் அலிகான் என்பவரை மணந்தார். இவர்களுக்கு மூன்று குழந்தைகள் உள்ளனர். இவர்கள் 2006இல் திருமணம் செய்து கொண்டனர். ஆனால் அவர் இறப்பதற்கு இரண்டு வருடங்களுக்கு முன்னர் பிரிந்துவிட்டனர். மார்வி அப்தாபின் இரண்டாவது மனைவியாவார்.
# 2020 தமிழ்நாட்டில் கொரோனாவைரசுத் தொற்று

தமிழகத்தில் கொரோனாவைரஸ் தொற்று, 7 மார்ச் அன்று முதலில் உறுதிப்படுத்தப்பட்டது. 30 செப்டம்பர், 2020 நிலவரப்படி, மொத்தமாக 5,97,602 பேர் நோயால் பாதிக்கப்பட்டுள்ளதாகவும், அதில் 5,41,819 பேர் உடல்நலம் தேறி வீடு திரும்பியுள்ளதாகவும், 9,520 பேர் இறந்துள்ளதாகவும் மக்கள் நல்வாழ்வு மற்றும் குடும்பநலத்துறை தெரிவித்தது. தொற்று பரவுவதை தடுக்க மத்திய அரசு, 24 மார்ச் அன்று நாடு முழுவதும் 21 நாள் ஊரடங்கு உத்தரவு பிறப்பித்தது. இந்தியாவில், அதிக எண்ணிக்கையிலான உறுதிப்படுத்தப்பட்ட தொற்றுகளில், தமிழகம் இரண்டாவது இடத்தில் உள்ளது. மாநிலத்தின் அனைத்து மாவட்டங்களும் (37 மாவட்டம்) தொற்றுநோயால் பாதிக்கப்பட்டுள்ளன. தமிழ்நாடு மாநிலத்தின் தலைநகரமான சென்னை மிகவும் பாதிக்கப்பட்டுள்ளது, பாதிக்கும் மேற்பட்ட தொற்றுகள், மாநிலத்தின் அதிக மக்கள் தொகை கொண்ட மாவட்டமான சென்னையிலிருந்து வந்தவை. இம்மாநிலத்தில் இறப்பு விகிதம் நாட்டில் மிகக் குறைவு. 30 செப்டம்பர், 2020 நிலவரப்படி, தமிழ்நாடு அரசு 73,54,050 மாதிரி சோதனைகளை நடத்தியுள்ளது.
# 2020 தமிழ்நாட்டில் கொரோனாவைரசுத் தொற்று

## காலவரிசை

### மார்ச்

**7 மார்ச்** அன்று, தமிழ்நாட்டில் ஓமானிலிருந்து வந்த ஒருவர், கொரோனாவைரசுத் தொற்றால் பாதிக்கப்பட்டதாக உறுதி செய்தனர். பின்னர் மார்ச் 10 அன்று எதிர்மறையை பரிசோதித்தார்.  
**18 மார்ச்** அன்று, தமிழகத்தின் இரண்டாவதாக தில்லியில் இருந்து சென்னை நோக்கி ரயிலில் பயணித்த நபருக்கு உறுதி செய்யப்பட்டது.  
**19 மார்ச்** அன்று, அயர்லாந்தில் இருந்து திரும்பிய 21 வயது மாணவர் ஒருவர் தமிழகத்தில் நேர்மறை சோதனை செய்தார்.  
**21 மார்ச்** அன்று, மேலும் மூவருக்கு உறுதி செய்யப்பட்டன, இதில் ஒருவர் நியூசிலாந்திலிருந்து பயணம் செய்த சென்னையை சேர்ந்தவர் மற்ற இருவர்கள் தாய்லாந்து நாட்டை சேர்ந்தவர்கள். இந்த இருவரை ஈரோடு மாவட்டம், பெருந்துறையில் உள்ள ஐ.ஆர்.டி மருத்துவமனையில் அனுமதிக்கப்பட்டனர். இந்த மூன்று நோயாளிகளுடன் தொடர்பு கொண்ட 300க்கும் மேற்பட்டோர் தனிமைப்படுத்தப்பட்டனர்.  
**25 மார்ச்** அன்று, தமிழகத்தின் முதலாக 54 வயது நபர் மதுரையில் கொரோனா பாதிப்பால் மரணமடைந்தார். மேலும் ஐந்துபேருக்கு தொற்று உறுதியானது - நான்கு இந்தோனேசியர்கள் மற்றும் சென்னையை சேர்ந்த அவர்களின் பயண வழிகாட்டி.  
**28 மார்ச்** அன்று, டப்ளின் மற்றும் அயர்லாந்து பயணத்திலிருந்து திரும்பி வந்த 21 வயது இளைஞர் மருத்துவமனையில் இருந்து டிஸ்சார்ஜ் செய்யப்பட்டார். கும்பகோணம் மற்றும் காட்பாடியில் தலா ஒருவருக்கு புதிதாக தொற்று உறுதிசெய்யப்பட்டது. தமிழ்நாட்டில் மொத்த எண்ணிக்கை 40தாக ஆனது.  
**மார்ச் 29** அன்று, மேலும் எட்டு தொற்றுகளை (கோயம்புத்தூர் மற்றும் ஈரோடில் இருந்து தலா நான்கு) அரசு அறிவித்தது. இந்த எட்டு பேரில் 10 மாத குழந்தை இருந்தது. அப்போது உறுதிப்படுத்தப்பட்ட மொத்த தொற்றுகளின் எண்ணிக்கை 50-யை எட்டியது.  
**மார்ச் 30** அன்று, 17 புதிய தொற்றுகள் பதிவானது, இது மாநிலத்தில் இன்றுவரை மிக உயர்ந்தது, ஈரோடில் இருந்து 10 ஆண் நோயாளிகள், அவர்கள் அனைவரும் தில்லிக்கு பயணம் செய்தவர்கள் மற்றும் தாய்லாந்து சுற்றுலாப் பயணிகளுடன் தொடர்பு கொண்டிருந்தனர். சென்னையில் 5, மதுரை மற்றும் கரூரில் தலா 1 ஆகும்.  
**மார்ச் 31** அன்று, 57 புதிய தொற்றுகள் பதிவானது, இவர்கள் அனைவரும் முக்கியமாக, தில்லி தப்லீக் ஜமாஅத் கூட்டத்தில் கலந்து கொண்டவர்கள். அப்போது தொற்றுகளின் எண்ணிக்கை 124 ஆக உயர்ந்தது. இது இன்றுவரை அதிகபட்ச ஒற்றை நாள் உயர்வு ஆகும். இவர்களில் 50 தொற்றுகள் நாமக்கல் (18), திருநெல்வேலி (22), கன்னியாகுமரி (4), விழுப்புரம் (3), மதுரை (2) மற்றும் தூத்துக்குடி (1) ஆகிய ஊர்களை சேர்ந்த தில்லி தப்லீக் ஜமாஅத் கூட்டத்தில் கலந்து கொண்டவர்கள் ஆவர்.
# 2020 தமிழ்நாட்டில் கொரோனாவைரசுத் தொற்று

## காலவரிசை

### மே

மே மாதத்தில், சென்னை கோயம்பேடு மொத்த சந்தை வளாகம் நடைபெற்றது. இதனால் கோயம்பேடு சந்தை மூலம் தொற்றுகள் பரவத்தொடங்கியது. மே 3 ஆம் தேதி வரை, 113 நோய்த்தொற்றுகள் சந்தையின் மூலமாக கண்டறியப்பட்டன. இவற்றுள் பாதிக்கப்பட்டவர்கள் சென்னை, திருவள்ளூர், காஞ்சிபுரம், கடலூர் மற்றும் செங்கல்பட்டு போன்ற வடமாவட்டங்களை சேர்ந்தவர்கள்.  
**மே 6** அன்று, 771 புதிய தொற்றுகள் பதிவானது, மொத்தத் தொற்றுகள் 4829 ஆக உயர்ந்தது. இது இன்றுவரை அதிகபட்ச ஒற்றை நாள் உயர்வு ஆகும்.  
**மே 8** அன்று 600 புதிய தொற்றுகள் பதிவானது. இதில் 1589 தொற்றுகள் கோயம்பேடு சந்தைக்கு தொடர்புடையது என அறிவிக்கப்பட்டது.  
**மே 11** அன்று, 798 புதிய தொற்றுகள் என, மொத்தம் 8000-யை தாண்டி மாநிலத்தில் 8002 தொற்றாக ஆக உயர்ந்தது. மோசமான பாதிப்புக்குள்ளான மாவட்டமாக சென்னை தொடர்ந்தது. இது 538 தொற்றுகளுடன் மிக உயர்ந்த ஒற்றை நாள் உயர்வைப் பதிவுசெய்தது, இது மொத்தம் 4371 ஆக இருந்தது. இராயபுரம், திரு. வி. க. நகர், கோடம்பாக்கம் மற்றும் தேனாம்பேட்டை ஆகிய நகரங்கள் சென்னையில் அதிகம் பாதிக்கப்பட்டுள்ள நான்கு மண்டலங்கள் ஆகும்.  
**மே 14** அன்று, 447 புதிய தொற்றுகள் பதிவானது, அவற்றில் 24 தொற்றுகள் வெளியிலிருந்து மாநிலத்திற்கு திரும்பி வந்தவர்கள்.  
**மே 15** அன்று, 434 புதிய தொற்றுகள் பதிவானது, அவற்றில் 49 தொற்றுகள் வெளியிலிருந்து மாநிலத்திற்கு திரும்பி வந்தவர்கள்.  
**மே 16** அன்று, 477 புதிய தொற்றுகள் பதிவானது, அவற்றில் 93 தொற்றுகள் வெளியிலிருந்து மாநிலத்திற்கு திரும்பி வந்தவர்கள். மாநிலத்தில் 939 பேர் குணமடைந்ததாக பதிவானது, ஒரே நாளில் அதிகபட்சமாக குணமடைந்தவர்கள் என்று அறிவிக்கப்பட்டது.  
**மே 17** அன்று, மேலும் இரண்டு வாரங்களுக்கு ஊரடங்கு நீட்டிக்கப்பட்டது.  
**மே 26** அன்று, மாநிலத்தின் அதிகபட்ச ஒற்றை நாள் உயர்வு 805 என அறிவித்தது, மொத்த தொற்றுகளின் எண்ணிக்கை 17,082 ஆக உயர்ந்தது. இதில் 11,000-க்கும் மேற்பட்ட தொற்றுகள் சென்னையில் இருந்தது. சென்னையின் மிகவும் பாதிக்கப்பட்ட பகுதிகளில் இராயபுரம், தண்டையார்பேட்டை, கோடம்பாக்கம், திரு. வி. க. நகர், அண்ணா நகர் மற்றும் தேனாம்பேட்டை ஆகியவை அடங்கும்.  
**மே 30** அன்று, 938 புதிய தொற்றுகள் பதிவாகியது, அவற்றில் 616 சென்னையைச் சேர்ந்தவை. உடல்நலம் தேறியவர்களின் விகிதம் சுமார் 56% ஆக உயர்ந்தது, மாநிலத்தில் மொத்தமாக 12,000 பேர், உடல்நலம் தேறியதாக அறிவிக்கப்பட்டது. சிகிச்சை பெற்று வருவோரின் எண்ணிக்கை 9,021 ஆக இருந்தது. புழல் சிறையில் உள்ள 31 கைதிகளுக்கு, பரிசோதனை செய்ததில், அவர்களுக்கு கொரோனவைரசு இருப்பது கண்டுபிடிக்கப்பட்டது.  
**மே 31** அன்று, 5 ஆம் கட்டமாக ஊரடங்கு, மேலும் சில தளர்வுகளுடன் சூன் 30 வரை நீட்டிக்கப்பட்டது.
# 2020 தமிழ்நாட்டில் கொரோனாவைரசுத் தொற்று

## காலவரிசை

### சூலை

**சூன் 6** அன்று, மாநிலத்தில் 4,343 புதிய தொற்றுகள் பதிவாகின, மொத்த தொற்றுகளின் எண்ணிக்கை 98,392 ஆக உயர்ந்தது. ஒரு நாளைக்கு புதிய தொற்றுகள் 4000-யை கடந்தது, இதுவே முதல் முறையாகும்.
# 2020 தமிழ்நாட்டில் கொரோனாவைரசுத் தொற்று

## காலவரிசை

### ஆகத்து

**ஆகத்து 2** அன்று மாநிலத்தில் 5,875 புதிய தொற்றுகள் பதிவாகின, அப்போது மொத்த தொற்றுகளின் எண்ணிக்கை 2,57,613 ஆக உயர்ந்தது. தமிழக ஆளுநர் பன்வாரிலால் புரோகித்துக்கு கொரோனா தொற்று உறுதி செய்யப்பட்டது.
# 2020 தமிழ்நாட்டில் கொரோனாவைரசுத் தொற்று

## தமிழ்நாட்டில் தொற்றுப் பரவல்

தில்லி தப்லீக் ஜமாஅத் கூட்டத்தில் கலந்து கொண்ட தமிழ்நாட்டினர், தங்களுடன் தாய்லாந்து மற்றும் இந்தோனேசியாவைச் சேர்ந்த இசுலாமிய மதகுருமார்களை பிரசாரத்திற்கு ஈரோடு, மதுரை, சேலம் போன்ற நகரங்களுக்கு அழைத்துச் சென்றனர்.  
மதுரை இராஜாஜி அரசு மருத்துவமனையில் கொரானா வைரஸ் தொற்று அறிகுறியுடன் 25 மார்ச் 2020-இல் அனுமதிக்கப்பட்ட 5 நபர்களில், 54 வயதுடைய ஆண் நபர் கொரானா வைரஸ் தொற்றால் இறந்தார் என உறுதிப்படுத்தப்பட்டது. மேலும் இவர்கள் அனைவரும் தில்லி தப்லீக் ஜமாஅத் கூட்டத்தில் கலந்து கொண்ட தாய்லாந்து நாட்டவரின் தொடர்பில் இருந்தது உறுதி செய்யப்பட்டது. மேலும் தாய்லாந்து நாட்டவர்களுடன் தொடர்பு கொண்டு, ஈரோடு மற்றும் சேலம் திரும்பிய தப்லீக் ஜமாஅத் கூட்டத்தவர்களில் பலருக்கு வைரஸ் தொற்று இருந்தது பின்னர் கண்டுபிடிக்கப்பட்டது. இதனால் ஈரோட்டில் மார்ச், 24 முதல் வைரஸ் தொற்று நிரம்பியவர்கள் கொண்ட 9 தெருக்கள் முடக்கப்பட்டன.  
இக்கூட்டத்தில் இருந்த 1,500 பேரில் 1,130 பேர் மாநிலத்திற்கு திரும்பியுள்ளனர். 1,130 பேரில் 515 பேரை அரசாங்கம் அடையாளம் கண்டு தனிமைப்படுத்தியது. மீதமுள்ளவர்களை அடையாளம் காண முயற்சிக்கும்போது, அது சிரமத்தை எதிர்கொண்டது. கூட்டத்தில் கலந்து கொண்ட மக்கள் தானாகவே முன் வந்து சோதனைக்கு உட்படுமாறு தமிழ்நாடு அரசு வலியுறுத்தியது. இதைத் தொடர்ந்து, தில்லி தப்லீக் ஜமாஅத் கூட்டமானது, இந்தியாவில் கொரோனாவைரசுத் தொற்றுகள் வேகமாக பரவ ஒரு காரணமாக அமைந்தது.
# 2020 தமிழ்நாட்டில் கொரோனாவைரசுத் தொற்று

## தமிழ்நாட்டில் தொற்றுப் பரவல்

### கோயம்பேடு சந்தை மூலம் கொரோனா தொற்றுப் பரவல்

மே மாதத்தில், சென்னை கோயம்பேடு மொத்த விற்பனை சந்தை வளாகம் நடைபெற்றது. இதனால் கோயம்பேடு சந்தை மூலம் தொற்றுகள் பரவத்தொடங்கியது. மே 3 ஆம் தேதி வரை, 113 நோய்த்தொற்றுகள் சந்தையின் மூலமாக கண்டறியப்பட்டன. இவற்றுள் பாதிக்கப்பட்டவர்கள் சென்னை, திருவள்ளூர், காஞ்சிபுரம், கடலூர் மற்றும் செங்கல்பட்டு போன்ற வடமாவட்டங்களை சேர்ந்தவர்கள். இதனால் இந்த மாவட்டங்களில் தொற்று எண்ணிக்கையானது வேகமாக உயரத் தொடங்கியது. இதனால் கோயம்பேடுவைச் சுற்றியுள்ள பகுதிகள் சீல் வைக்கப்பட்டன மற்றும் பாதிக்கப்பட்ட விற்பனையாளர்களின் தொடர்புகள் கண்டுபிடிக்கப்பட்டன. கோயம்பேடு சந்தைக்கு வருகை தந்த காய்கறி விற்பனையாளர் பலருக்கு பரிசோதித்ததையடுத்து, தென்சென்னையில் திருவான்மியூர் சந்தையும் மூடப்பட்டது.
# 2020 தமிழ்நாட்டில் கொரோனாவைரசுத் தொற்று

## தொற்றுகள்

கீழேயுள்ள தகவல்கள் தமிழக சுகாதார மற்றும் குடும்ப நலத்துறையின் தினசரி அறிக்கைகளின் அடிப்படையில் அமைந்துள்ளன.
# 2020 தமிழ்நாட்டில் கொரோனாவைரசுத் தொற்று

## தொற்றுகள்

### மாவட்ட வாரியாக தொற்று நிலவரம்

<div>  
</div>
# 2020 தமிழ்நாட்டில் கொரோனாவைரசுத் தொற்று

## தொற்றுகள்

### மக்கள்தொகை மூலம்

பெரும்பாலான பாதிக்கப்பட்டவர்கள் 13-60 வயதுக்கு இடைப்பட்டவர்கள் மற்றும் பெரும்பாலும் ஆண்களே.
# 2020 தமிழ்நாட்டில் கொரோனாவைரசுத் தொற்று

## வாரத்திற்கு சோதிக்கப்பட்ட மாதிரிகளின் எண்ணிக்கை

| வாரம் | புதிய சோதனைகள் | நேர்மறை | நேர்மறை % | ஒட்டுமொத்த சோதனைகள் | சான்றுகள் |
| --- | --- | --- | --- | --- | --- |
# 2020 தமிழ்நாட்டில் கொரோனாவைரசுத் தொற்று

## வாரத்திற்கு சோதிக்கப்பட்ட மாதிரிகளின் எண்ணிக்கை

### சோதிக்கப்பட்ட மொத்த மாதிரிகள்

<div>  
</div>
# 2020 தமிழ்நாட்டில் கொரோனாவைரசுத் தொற்று

## வாரத்திற்கு சோதிக்கப்பட்ட மாதிரிகளின் எண்ணிக்கை

### தினசரி சோதிக்கப்பட்ட மாதிரிகள்

<div>  
</div>
# 2020 தமிழ்நாட்டில் கொரோனாவைரசுத் தொற்று

## வாரத்திற்கு சோதிக்கப்பட்ட மாதிரிகளின் எண்ணிக்கை

### ஒரு நாளைக்கு புதிய சோதனைகள் vs ஒரு நாளைக்கு புதிய தொற்றுகள்

<div>  
</div>
# 2020 தமிழ்நாட்டில் கொரோனாவைரசுத் தொற்று

## அரசின் நடவடிக்கை

பற்றிய விழிப்புணர்வு வரைபடம்|alt=|இடது]]
ஜனவரி 30 அன்று, சீனாவிலிருந்து வந்த 78 பேரை அரசு தனிமைப்படுத்தலுக்கு உட்படுத்தியது.  
தமிழக அரசு கர்நாடகா, கேரளா மற்றும் ஆந்திராவுடனான தனது எல்லைகளை மார்ச் 20 அன்று மார்ச் 31 வரை ஓரளவு மூடி, வைரஸ் வெடிப்பிற்கு எதிரான தடுப்பு நடவடிக்கைகளை உன்னிப்பாகக் கண்காணிக்க ஒரு பணிக்குழுவை அமைத்தது.  
மார்ச் 21 அன்று, மாநில அரசு 10 ஆம் வகுப்பு எஸ்.எஸ்.எல்.சி வாரியத் தேர்வுகளை ஏப்ரல் 14 க்கு அப்பால் ஒத்திவைத்தது, அவை மார்ச் 27 முதல் தொடங்கவிருந்தன.  
மார்ச் 22 அன்று, மாநில அரசு திங்கள் காலை 5 மணி வரை 'ஜனதா ஊரடங்கு உத்தரவு' நீட்டித்தியது.  
மார்ச் 23 அன்று, மாநில அரசு மார்ச் 14, மாலை 6 முதல் மார்ச் 31 வரை 144 தடை உத்தரவை விதித்தது.  
மார்ச் 24 அன்று, சுகாதார அமைச்சர் சி. விஜயபாஸ்கர் கோவிட்-19 நோயாளிகளுக்கு சிகிச்சையளிக்க அர்ப்பணிக்கப்பட்ட மருத்துவமனையை அறிவித்தார்.  
மார்ச் 25 அன்று, முதல்வர் எடப்பாடி கே பழனிசாமி, பள்ளிகள் மூடப்படுவதைக் கருத்தில் கொண்டு மாநிலத்தில் 1-9 வகுப்பு மாணவர்கள் அனைவரும் தேர்வின்றி தேர்ச்சி பெறுவதாக அறிவித்தார்.  
நாடு தழுவிய ஊரடங்குக்கு சில நாட்களுக்குப் பிறகு, ஸ்விக்கி மற்றும் சோமாடோ போன்ற சேவைகளிலிருந்து சமைத்த உணவை மார்ச் 26 அன்று சென்னை தடை செய்தது.
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### உறுதிப்படுத்தப்பட்ட மொத்தத் தொற்றுகள், சிகிச்சை பெறுவோர், உடல்நலம் தேறியவர்கள் மற்றும் இறப்புகள்

<div>  
**(log):**  
</div>
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### சிகிச்சை பெறுவோர்

<div>  
</div>
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### மாவட்ட வாரியாக, உறுதிப்படுத்தப்பட்ட தொற்றுகள்

<div>
<>**>10,000**</>  
**(log):**  
<>**>2,000 and <10,000**</>  
**(log):**  
</div>
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### தினசரி புதிய தொற்றுகள்

<div>  
</div>
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### தினசரி உடல்நலம் தேறியவர்கள்

<div>
<>  
</>  
</div>
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### தினசரி இறப்புகள்

<div>  
</div>
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### தமிழ்நாட்டில் தினசரி பரவும் கோவிட்-19 தொற்றுகளின் முறைகள்

<div>
<>  
</>
<div>  
</div>
</div>
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### நேர்மறை மாதிரி விகிதம்

<div>  
</div>
</noinclude>
# 2020 தமிழ்நாட்டில் கொரோனாவைரசுத் தொற்று

## விளக்கப்படங்கள்

### தொற்றுகளின் இறப்பு விகிதம்

<div>  
</div>
# 2020 தமிழ்நாட்டில் கொரோனாவைரசுத் தொற்று

## இதனையும் காண்க

- கொரோனா வைரசு
- கோவிட்-19 பெருந்தொற்று
- 2020 இந்தியாவில் கொரோனாவைரசுத் தொற்று
- 2019–20 கொரோனாவைரசுத் தொற்று
- 2019–20 கொரோனாவைரசுத் தொற்று
# போசியா சூம்ரோ

**போசியா சூம்ரோ ( Fozia Soomro**) (1966-2002) இவர் ஓர் சிந்தி நாட்டுப்புற பாடகராவார்.
# போசியா சூம்ரோ

## ஆரம்ப கால வாழ்க்கை

இவரது பிறந்த பெயர் ஹக்கீமன் என்பதாகும். மேலும் இவர் பாடகர் பாடகர் ஹாஜி நாது சூம்ரோவின் மகள் ஆவார். வாழ்க்கைத் தேவைகளுக்கான வளங்கள் இல்லாததால்,தான்டோ முகம்மது கான் என்ற இடத்திற்கு இவரது குடும்பம் இடம் மாற்றப்பட்டனர். அங்கு இவர் தனது சிறு வயதிலேயே பாடத் தொடங்கினார்.
# போசியா சூம்ரோ

## பாடும் தொழில்

தனது பதினாறாவது வயதில், இவரது குடும்பத்தினர் மத எண்ணம் கொண்டவர்களாக இருந்ததால், கூட்டங்களில் ரகசியமாகப் பாடத் தொடங்கினர். "கத்ரா கத்ர் நா கயீ கோ & சேட் வாய் சதே வாய் சதி சுகான் ஜா என்ற தனது இரண்டு பாடல்களைப் பதிவு செய்த நசீர் மிர்சாவின் முயற்சியால் வானொலி பாக்கித்தானில் அறிமுகப்படுத்தப்பட்டார். இந்த பாடல்கள் மிகப்பெரிய வெற்றியைப் பெற்றது. மேலும் இவரது பெயர் சிந்து மாகாணத்தின் ஒவ்வொரு மூலையில் அடைந்தது. இவரது பாடல்கள் சிந்து மக்கள் அனைவருக்கும் செல்வமனது. தார்பார்க்கர் பாலைவனத்தின் மொழி மீதான தனது அன்பை நிரூபிக்க இவர் பல தாரி மற்றும் மார்வாரி பாடல்களைப் பாடினார். இசைத்தட்டு நிறுவனங்களும் இவரது படைப்புகளை வெளியிட்டன. நிகழ்ச்சிகள், கட்சிகள், பிறந்த நாள், திருமணங்கள் மற்றும் பிற கூட்டங்களுக்காக இவரது நிகழ்ச்சிகள் பதிவு செய்யப்பட்டது. உஸ்தாத் மஜீத் கான் மற்றும் குலாம் உசேன் காலேரி ஆகியோர் இவருக்கு இசை ஆசிரியர்களாக இருந்தனர். இவர் தேசபக்தியை அடிப்படையாகக் கொண்ட பல பாடல்களைப் பாடினார். மேலும் பாக்கித்தானின் முன்னாள் பிரதம மந்திரி பெனாசிர் பூட்டோ மீது மிகுந்த மரியாதைக் கொண்டிருந்தார். இவரது எண்ணற்ற இசைத் தட்டுகள் இவரது புகழுக்கு சான்றாகும். அதில் இவர் வெவ்வேறு கவிஞர்களின் காதல் பாடல்களை குறிப்பாக பிலாவால் ஓத்தோ மற்றும் அலி முகமது உதராய் ஆகியோரின் பாடலகளை பாடியுள்ளார். தார் மக்கள் இவரது பாடல்களையும் பிற நாட்டுப்புற பாடகர்களையும் கேட்க தங்களுக்கென தனியே ஒரு வானொலி நிலையத்தை கோரினர்.
# போசியா சூம்ரோ

## விருதுகள்

இவர் ஷா லத்தீப் விருதைப் பெற்றுள்ளார்.
# போசியா சூம்ரோ

## இறப்பு

2002 செப்டம்பர் 4, அன்று சிறுநீரக செயலிழப்பு காரணமாக இவர் இறந்தார். இவர், சிந்துவின் தான்டோ முகம்மது கான் என்ற ஊரில் சக்தி புர்ஹான் ஷா கல்லறையில் அடக்கம் செய்யப்பட்டார்.
# திமாய்

**திமாய் (Dhimay)** எனப்படுவது ஒரு தாள இசைக் கருவியாகும். இது, திமயா அல்லது திமே எனவும் அழைக்கப்படுகிறது. சாக்ஸ்- ஹார்ன்போஸ்டல் வகைப்பாட்டின் படி, திமாய் உருளை வடிவில் அமைந்த, மேளம் போன்ற அமைப்பில் இருக்கும்.
# திமாய்

## விளக்கம்

நேபாளத்தில் நேவார்கள் பயன்படுத்தும் மற்ற பறைகளுடன் ஒப்பிடும்போது, இந்த இசைக்கருவி பெரியதாக இருக்கும். இந்த கருவியின் விட்டத்தின் அளவு 40 அங்குலங்கள் முதல் 51 அங்குலங்கள் மாறுபடும். இதன் நீளம் 17 &nbsp; அங்குலத்திலிருந்து 21 அங்குலங்கள். வரை உள்ளது.&nbsp; திமாய் இசைக்கருவியின் உடல்பகுதி மரம் அல்லது உலோகத்தால் ஆனது. சில சமயங்களில், மரத்தால் செய்யப்பட்ட திமாய் இசைக்கருவிகள் ஓரளவு உலோகத் தகடுடன் மூடப்பட்டிருக்கும். பழைய திமாய் இசைக்கருவிகள், இயற்கையான மரத்துண்டுகளைப் பயன்படுத்தி வடிவமைக்கப்பட்டுள்ளது. இதனால், காண்பதற்கு பெரும்பாலும் முறையற்ற வடிவமைப்பில் இருக்கிறது (படத்தை பார்க்க MIMO-டிபி ). நவீன திமாய் இசைக்கருவிகள், உருளை அல்லது பீப்பாய் வடிவில் வடிவமைக்கப்படுகிறது. திமாயின் இரண்டு தலைப்பகுதிகளும் ஆட்டுத் தோலால் ஆனவை. இடது பக்கத்தில் காணப்படும் தலைப்பகுதியின் உள்ளே மங்கா எனப்படும் ஒரு சிவப்பு பசை பயன்படுத்தப்படுகிறது. ( பக்தபூரில் ஹைமா என்று சொல்லப்படுகிறது) இது, ஒரு ஆழமான ஒலியை ஏற்படுத்துகிறது.  
திமாயில் இரண்டு வகைகள் உள்ளன. அளவில் சிறியவை "தச்சா திமாய்" என்றும் பெரிய திமாய் "மா திமாய்" என்றும் சொல்லப்படுகிறது.
# திமாய்

## இசைக்கும் பாணி

இக்கருவியின் இடது புறத் ( மங்கா ) தலைப்பகுதியின் மேல் பகுதியில் நேரடியாக கைகளைக் கொண்டு இசைப்பதன் மூலமாக, ஓசை எழுப்பப்படுகிறது. இது, நீண்ட ஒத்ததிர்வு ஒலியை உருவாக்குகிறது. அதே பகுதியில், கைகளை கீழ்நோக்கி பயன்படுத்துவதன் மூலமாக, மென்மையான ஒலியை உருவாக்குகிறது. நாசா என்று அழைக்கப்படும் வலது பக்க தலைப்பகுதி, மெல்லிய குச்சியால் ஓசை எழுப்பப்படுகிறது. இது, பிரம்பால் ஆனது. இது பொதுவாக ஒரு முனையில் வளைந்திருக்கும். இவற்றை முறையாக பயன்படுத்துவதன் மூலமாக, பாடலுக்கேற்றவாறு அதிகமாகவும் மற்றும் குறைவாகவும் ஓசை எழுப்பப்படுகிறது.
# திமாய்

## வரலாறு

உள்ளூர் புனைவுகளின்படி, இந்த கருவி மகாதேவன் கண்டுபிடித்ததாக நம்பப்படுகிறது. கிராத் காலத்திலிருந்தே திமாய் வாசிக்கப்படுகிறது. திமாய் பெரும்பாலும் ஜியாபு சமூகத்தினரால் இசைக்கப்படுகிறது. இருப்பினும், ஸ்ரேஸ்தாக்கள், ரஞ்சித்கர்கள் மற்றும் பிற சாதியினர்களும் இதை பயன்படுத்துகின்றனர்.
# திமாய்

## செயல்திறன்

பாரம்பரிய சூழலில் திமாய், மற்ற இசைக்கருவிகளுடன் சேர்ந்து இசைக்கப்படுகிறது. பெரும்பாலும் பல்வேறு வகையான ஐடியோபோன்களுடன் திமாய் இசைக்கப்படுகிறது. உள்ளூர் பாரம்பரியம் பொறுத்து இவை மாறுபடுகிறது. திமாய்பாஜா என்று அழைக்கப்படும் திமாய்-குழுமங்களில், பறைகளுடன் புஷ்யா, சுஷ்யா போன்ற சிலம்பல்களும், சில சமயங்களில் காங் போன்ற கருவியான தை-நாயும் உள்ளன. சிறப்பு சந்தர்ப்பங்களில், கபாலி அல்லது ஜுகி, தையல்காரர்கள் மற்றும் தொழில்முறை இசைக்கலைஞர்களின் சாதியைச் சேர்ந்த ஷாம் இசைக்கலைஞர்கள் கூட அழைக்கப்படலாம். திமாய் புத்த நவபஜா அல்லது நௌபஜா சடங்குகளிலும் விளையாடப்படுகிறது. சமீபத்தில், பாரம்பரிய இசையின் வேர்களைக் கொண்டு பிரபலமான இசையை உருவாக்க புதிய வழிகளைத் தேடும் இசைக்கலைஞர்களுடன், திமாய் ஒரு வகையான முரசாக இசைக்கப்படுகிறது. அதோடு கித்தார் போன்ற மேற்கத்திய கருவிகளும் உள்ளன.